
                                                                  Eesti Juristide Liit


Juhatuse koosoleku protokoll nr 4                                                             28.09.2026 
EJL büroo, Maakri tn 29, Tallinn ja 
veebiplatvormil Teams

Büroos osalesid koosolekul juhatuse liige Liina Karlson ja büroo juhataja Victoria Mets. Üle veebi osalesid juhatuse esimees Risto Sepp ja juhatuse liige Rait Sannik ning projektijuht Raili Stina Reidla.
Koosolekut juhatas: Risto Sepp 
Protokollis: Victoria Mets 
Algus kell 15.00, lõpp kell 17.30. 

Päevakorras:
1. Projektijuhi vahetumisega seoses pooleliolevate tööde kaardistamine, ettevalmistus töö üleandmiseks;
2. Bilanss ja kasumiaruanne;
3. Liikmemaksu tasumine ja hetkeseis;
4. Aastapäeva konverents (aeg, teemad, asukoht);
5. Koolitusreis 2027. aastal ja 2028. aastal;
6. Projektijuhi kandidaadid;
7. EJL liikmelisus;
8. Muud küsimused.

1. Projektijuhi vahetumisega seoses pooleliolevate tööde kaardistamine, ettevalmistus töö üleandmiseks

Raili Stina Reidla tegi ülevaate oma pooleliolevatest töödest: 
· Juristide Klubi Tallinna Linnateatri külastused 5. oktoobril ja vajadusel 15. oktoobril 2026;
· Kevadel planeeritud riigihankeõiguse koolitus on nüüd kavas oktoobris 3 akadeemilise tunni pikkusena, koolitajateks Kadri Härginen ja Mario Sõrm, samuti on plaanis õiguskeele koolitus Mihkel Metslaidilt, 29. oktoobril on toimumas  täitemenetlus- ja maksejõuetusõiguse koolitus, koolitaja Rainis Loit, 2. detsembril on oodata Meelis Eeriku loengut teemal “Kohtus esinemine”;
· Töö sotsiaalmeedias.
Juhatuse liikmete poolt tehti ettepanek lükata edasi riigihankeõiguse koolitus, sest novembri alguses on toimumas riigihankekonverents, täiendada koolituskava rahapesu ja “tunne oma klienti” (know your client) koolitustega, jätkata podcaste Aleksandr Popovi ja külalisega rahvusvahelise õiguse teemal.
Otsustati: võtta informatsioon teadmiseks. 

2. Bilanss ja kasumiaruanne 
Liina Karlson tutvustas liidu majanduslikku seisu, tegi võrdluse möödunud aastatega ja hindas seisu heaks.
Otsustati: võtta saadud info teadmiseks.

3. Liikmemaksu tasumine ja hetkeseis
Victoria Mets andis ülevaate liikmemaksu laekumisest, võlglastele meeldetuletuste saatmisest ja selle tulemuslikkusest. Meeldetuletuste saatmine oli küllaltki edukas, kuid siiski jätkuvalt võlguolevatele liikmetele saadetakse peagi uus meeldetuletus.
Otsustati: kiita senine tegevus heaks ja jätkata tööd võlglastega.

4. Aastapäeva konverents (aeg, teemad, asukoht)
Arutleti liidu järgmise aastapäevakonverentsi teema ja toimumiskoha üle. Toimumisaeg oleks märts 2027.
Otsustati: jätkata antud teemaga.

5. Koolitusreis 2027. aastal ja 2028. aastal 
Pakuti välja erinevaid asukohti väliskoolituse läbiviimiseks. 
Otsustati: jätkata antud teemaga, korraldada väliskoolitus 2027. aasta kevadel Itaaliasse Lazio piirkonda ja võtta plaani Ameerika Ühendriikide külastus aastal 2029.



6. Projektijuhi kandidaadid
Projektijuhi konkursile laekus 7 avaldust. 
Otsustati: jätkata konkurssi 4 kandidaadiga ja kutsuda nad vestlusele.

7. EJL liikmelisus 
Avalduse EJL liikmeks astumiseks on esitanud:
Roger Pilvik
Avaldused EJL noorliikmeks astumiseks on esitanud:
Adele Ruuder
Lili Talimaa
Isabel Rihkrand
Oliver Blokk
Ewa Pikkel
Valerija Platonova
Kathy Carmela Klassen
Emma Künnapu
Triin Metsniit
Johanna Miidel
Marie Mäetamm
Katrin Aasma
Aksel Kald
Keron Sepp
Merilin Lehtla
Jessica Martin
Liisbet Liister
Karita Uibonurm

Avalduse väljaastumiseks on esitanud:
Erkki Osolainen
Mari Toodu
Edith-Jane Veri
Nikita Anosov
Ants Kuningas


Otsustati: avaldused rahuldada.

8. Muud küsimused
Muid küsimusi ei esitatud.

